Gėtės institutas

Gėtės institutas () – Vokietijos kultūros įstaiga, visuomeninė organizacija (). Centrinė būstinė – Miunchene. Filialai yra 13 Vokietijos miestų. Visame pasaulyje – 134 atstovybės (82 valstybėse). Kultūros ir vokiečių kalbos institutas pavadintas vokiečių poeto, rašytojo, filosofo Johann Wolfgang von Goethe (1749–1832) vardu. Indijoje dauguma Gėtės instituto atstovybių pavadinti Max Müller Bhavan (1823–1900) vardu, pagerbiant žymiausią vokiečių indologą.

Veikla 
Gėtės institutas teikia informaciją apie vokiečių kultūrą ir kalbą, padeda vokiečių kalbos mokytojams, remia vokiškų leidinių bibliotekas, rengia kalbos kursus, egzaminus, teikia konsultacijas apie gyvenimą ir studijas Vokietijoje, administruoja įvairias vokiečių kultūros ir kalbos populiarinimo programas (pvz., Vertimų rėmimų programa), projektus, konkursus (prizai nugalėtojams gali būti stipendijos 4 savaičių vasaros kursams Vokietijoje bei vokiečių kalbos kursai Gėtės instituto atstovybėje). Renginiais ir programomis siekiama atspindėti aktualią padėtį iš Vokietijos ir atitinkamos instituto atstovybės buvimo valstybės (pvz., iš Lietuvos) pozicijų.

Lietuvoje 
Lietuvoje veikia Gėtės instituto atstovybė (Goethe-Institut Vilnius); adresas – Gedimino pr. 5, 01103 Vilnius, Lietuva. Institutas rengia kvalifikacijos tobulinimo seminarus vokiečių kalbos mokytojams, organizuoja renginius (parodas, filmus ir pan.), konkursus, pvz., kartu su Vokietijos akademinių mainų tarnyba (DAAD) ir Vilniaus universiteto užsienio kalbų instituto vokiečių kalbos katedra Vilniaus Goethe institutas (2008–2009 m. m. paskelbė mokslinių projektų prezentacijų konkursą Lietuvos aukštųjų mokyklų studentams (konkurso dalys – seminaras apie mokslinių tekstų rašymą, prezentacijas bei pranešimų rengimą vokiečių kalba, baigiamieji renginiai).

Gėtės instituto atstovybės Lietuvoje vadovė – Johanna Keller.

Šaltiniai

Nuorodos 
 Oficiali Gėtės instituto svetainė 
 Gėtės instituto Vilniuje svetainė 

Vokietijos organizacijos
Vokietijos kultūra
Vokietijos užsienio politika
Kultūros institutai
Miunchenas
Vokiečių kalba
Johann Wolfgang von Goethe